Na temelju članka 21. Statuta Kulturno-informativnog centra otoka Šolte (Službeni glasnik Općine Šolta br. 03/23) i članka 28. Statuta Općine Šolta („Službeni glasnik“ br. 06/21 ), Općinsko vijeće Općine Šolta, na 27.sjednici održanoj dana 03.04 2023. godine, donijelo je

**O D L U K U**

**o imenovanju članova Natječajnog povjerenstva za provođenje javnog natječaja**

**za imenovanje ravnatelja/ice Kulturno-informativnog centra otoka Šolte**

**I.**

U Natječajno povjerenstvo za provođenje javnog natječaja za imenovanje ravnatelja/ice

Kulturno-informativnog centra otoka Šolte (KICOŠ) imenuju se:

1. Zvjezdana Jelinčić, predsjednica

2. Mirjana Stanić, članica

3. Tihomir Glavurtić, član

**II.**

Povjerenstvo obavlja sljedeće poslove:

* raspisuje Javni natječaj za izbor ravnatelja/ice za imenovanje ravnatelja/ice KICOŠ-a - Kulturno-informativnog centra najkasnije 30 dana prije isteka mandata sadašnjem ravnatelju/ci,
* objavljuje Javni natječaj u Narodnim novinama i web stranici KICOŠ-a,
* Utvrđuje koje su prijave na javni natječaj pravodobne i potpune,
* Utvrđuje listu kandidata prijavljenih na javni natječaj koji ispunjavaju formalne uvjete propisane natječajem,
* Kandidate s liste poziva na razgovor,
* u roku od 8 dana od dana isteka natječajnog roka utvrđuje prijedlog kandidata za ravnatelja te prijedlog s cjelokupnim natječajnim materijalom dostavlja ovom predstavničkom tijelu.

**III.**

Ova Odluka stupa na snagu osmog dana od dana objave u „Službenom glasniku Općine Šolta“.

KLASA: 610-01/23-01/05

URBROJ: 2181-49-01-23-1

Grohote, 03.04.2023.godine

PREDSJEDNIK OPĆINSKOG VIJEĆA Teo Tomić, dipl. iur.